
עליית "אף-על-פי"

עם סיום מלחמת העולם הראשונה, החלו הדיונים בדבר עתיד ארץ-ישראל והאזור. כבר  בשנות העשרים נכנעו הבריטים לדרישות הערבים והגבילו את העלייה לארץ-ישראל, כביכול מטעמים של כושר קליטה כלכלי. בשנות השלושים קבעה הממשלה הבריטית מכסות-       עלייה ("סרטיפיקטים") והסמיכה את הסוכנות היהודית לחלקם לפי ראות עיניה. הסוכנות היהודית, שנשלטה באותם ימים על ידי המפלגות הסוציאליסטיות, נהגה לחלק את הסרטיפיקטים לבוגרי "קיבוצי ההכשרה" שהתארגנו באירופה והכינו עצמם להתיישבות חקלאית-שיתופית בארץ. החלוקה הייתה לפי מפתח מוסכם בין התנועות המסונפות להסתדרות הציונית. תנועת הנוער בית"ר השתייכה מאז 1935 ל"הסתדרות הציונית החדשה" (הצ"ח) (ראה פרק "ייסוד האצ"ל") ועל-כן קופחה על ידי הסוכנות היהודית בחלוקת הסרטיפיקטים.

בשל מצוקתה הגוברת של יהדות אירופה וההגבלות על העלייה, התפתחה עלייה "בלתי לגלית", שימיה כימי ההתיישבות החדשה בארץ-ישראל. תחילה היו יהודים נכנסים ארצה דרך היבשה, בעיקר מגבול הצפון, שם נעזרו על-ידי תושבי הישובים הקרובים לגבול, אנשי כפר-גלעדי וחברי פלוגת-הגיוס של בית"ר בראש-פינה. 

בראשית שנות השלושים, כאשר המעבר דרך גבול הצפון נעשה קשה יותר, מצאה לה העלייה הבלתי לגלית דרכים חילופיות, תוך ניצול פרצות בחוקי ההגירה של ממשלת המנדט. נוסף למכסות-העלייה ("סרטיפיקטים"), אפשרה הממשלה הבריטית את כניסתם של משתלמים במוסדות-לימוד תיכוניים וגבוהים, וצעירים רבים נרשמו לאוניברסיטה העברית בירושלים ונשארו בארץ. כן נהגו צעירות יהודיות להינשא באופן פיקטיבי לתושבי הארץ וכך הורשו להיכנס ארצה. בנוסף לזאת התרבה מספר הצעירים שהגיעו ארצה כ"תיירים" ולא חזרו לארצות-מוצאם. בשנת 1935 הגיעו ארצה בדרכים אלה קרוב ל5000- יהודים. 
הניסיון הראשון להעביר קבוצת-עולים גדולה דרך הים, נעשה בשנת 1934 ביוזמת פעילים מתנועת "החלוץ" בפולין, אשר קצרה רוחם לחכות שנים עד אשר יגיע תורם לקבל את ה"סרטיפיקט" המיוחל. כ350- איש ואישה הפליגו בספינה השכורה "ולוס" ללא רשות וללא הסכמת ראשי המוסדות הלאומיים, ששללו כל ניסיון לעקוף את חוקי ההגירה של ממשלת המנדט ואת משטר ה"סרטיפיקטים". 

באיסור כפול ומכופל עשו את המעשה, רחוקים עדיין מלקבל אישורם המפורש אפילו של מוסדות תנועת העבודה בארץ-ישראל - הסכמת המנהיגות של ההסתדרות הציונית והסוכנות היהודית לא כל שכן. 
(ב. חבס, פורצי השערים, עמ' 16)

ב25- באוגוסט הגיעה הספינה לחופי הארץ, והורדת האנשים לחוף נעשתה בעזרת חברי ההגנה, שקיבלו לשם כך אישור מיוחד. התנגדות המוסדות הלאומיים לעלייה בלתי לגלית בכל צורה שהיא לא פסקה גם בשנים שלאחר ניסיון "ולוס", ונמשכה, למעשה, עד סוף שנת 1938. החשש היה, שעלייה בלתי לגלית תפגע במתן רשיונות לעלייה הלגלית.

ז'בוטינסקי XE "ז'בוטינסקי"  התנגד למדיניות זו של הסוכנות היהודית והטיף לעלייה המונית, תוך ניצול כל הדרכים האפשריות, הלגליות והבלתי לגליות. 

ז'בוטינסקי XE "ז'בוטינסקי"  יצא בחריפות נגד ניסיונות הממשלה הבריטית להגביל את עלייתם של יהודים לארץ-ישראל בתואנה שיש להתאימה לכושר הקליטה הכלכלי של הארץ. הוא גרס שפתרון הבעיה היהודית באירופה טמון בעלייה המונית, ואם הבריטים מגבילים את העלייה, יש לפרוץ את גבולות הארץ באופן בלתי חוקי. ביוני 1936 העלה ז'בוטינסקי את רעיון ה"אווקואציה" וקרא ליהודים לחסל את הגלות בדרך של "פינוי". מאוחר יותר טבע את המונח "הספורט הלאומי" וקבע כי:

"הספורט הלאומי שאני ממליץ עליו בכל לב לפני הנוער היהודי, שמו העלייה החופשית. ללא ספק זהו הספורט האציל ביותר בעולם... הוא עוזר לרכוש מולדת להמון חסר-בית והופך המון זה לעם...".

ראשיתה של "אף-על-פי"

חידוש ההעפלה בדרך הים קשורה בשמו של משה גלילי XE "גלילי:קריבושיין"  (קריבושיין), בית"רי מארץ ישראל שלמד באיטליה. בקיץ 1936 ביקר גלילי XE "גלילי:קריבושיין"  במחנה של פליטים יהודים שברחו מגרמניה. הביקור עשה עליו רושם קשה והוא החליט למצוא דרכים כדי להעלותם ארצה. בעזרת ראשי הצה"ר (הסתדרות הציונים הרוויזיוניסטים) בווינה, הצליח לארגן ספינה קטנה בת 50 טון, שב13- באפריל 1937 הגיעה לא הרחק מנמל חיפה, ו15- הצעירים שהיו בה ירדו בשלום לחוף. בספטמבר 1937 הגיעה לחוף טנטורה (דור) ספינה נוספת ועליה 54 צעירים, שעלו לחוף בשלום. כעבור שלושה חודשים הפליגה לחופי הארץ השיירה השלישית שמנתה 95 בית"רים וכולם הגיעו בשלום ארצה. 

ביוני 1938, חודשים אחדים לאחר כניסת היטלר לווינה, יצאה לדרך השיירה הגדולה ביותר שאורגנה על-ידי גלילי XE "גלילי:קריבושיין" , אשר קרא למפעלו "אף-על-פי". שיירה זו כללה שלוש ספינות ועליהן 381 בית"רים מבירת אוסטריה, וכולם הגיעו בשלום לחוף טנטורה, שם העלו אותם אנשי האצ"ל לאוטובוסים ופיזרום במקומות שונים בארץ. 

בשלב זה נתגלעו חילוקי דעות בין גלילי XE "גלילי:קריבושיין"  לבין הפעילים בווינה, וגלילי פרש מכל פעילות. כך החל השלב השני של ההעפלה הבית"רית, כאשר הטיפול במפעל כולו עבר לשלושה מוסדות עיקריים: נשיאות הצ"ח (הסתדרות ציונית חדשה), שלטון בית"ר ומפקדת האצ"ל. תפקידו של האצ"ל היה ליווי הספינות והטיפול בהעלאת המעפילים לחופי הארץ. 

שתי שיירות של עולים, האחת מווינה והשנייה מפולין, עשו את דרכן לנמל פיומה שבאיטליה. 1940 העולים הפליגו מפיומה באנייה "דראגה" ובאוקטובר 1938 הגיעו לארץ-ישראל. בחוף טנטורה חיכו להם אנשי האצ"ל, אשר הורידו את העולים לחוף ופיזרום במקומות שונים בארץ. מכאן ואילך הפך ארגון ההעפלה לפעולה המרכזית של המפלגה הרוויזיוניסטית ושל האצ"ל. 

להלן חלק מן האניות שהגיעו ארצה, כשעל סיפונן עולים בלתי לגליים:

"נעמי יוליה"

ב1- בספטמבר 1939, יום פרוץ מלחמת-העולם השנייה, יצאה את נמל סולינה שברומניה אניית המעפילים "נעמי יוליה", בת 4000 טון, ובה 1130 מעפילים. כעבור 19 יום נתגלתה הספינה, ליד חופי לבנון, על-ידי מטוס בריטי. אניית מלחמה בריטית התקרבה לספינה וחיילים בריטים שעלו על סיפונה, אילצו את הקברניט לנוע לעבר חיפה. 

העולים חששו שהבריטים ישלחו אותם בחזרה לים הפתוח, והחליטו להפעיל כוח פסיבי. הם התקהלו על סיפון הספינה, שפכו את מי-השתייה והחלו בפירוק חלקים מן הספינה והשלכתם לים. חלקם אף קפצו למים ופתחו בשחייה לעבר החוף, למרות היריות שנורו עליהם על ידי החיילים. לבסוף הסכימה ממשלת המנדט להוריד את העולים אל החוף ושם הועברו למחנה המעצר בסרפנד (צריפין) וכעבור חודש ימים שוחררו כולם. 
"סקאריה"

ספינת המעפילים האחרונה שהצליחה להגיע ארצה במסגרת מפעלי ההעפלה של האצ"ל והצ"ח (הסתדרות ציונית חדשה) הייתה "סקאריה", שהוחל בארגונה לפני פרוץ מלחמת העולם השנייה. "סקאריה", בת 3000 טון, יצאה את נמל סולינה שברומניה ב1- בפברואר 1940 כשעל סיפונה 2300 עולים. כעבור עשרה ימים, לאחר שהספינה עברה את מיצרי הדרדנלים ויצאה את תחום המים הטריטוריאליים של טורקיה, נעצרה על-ידי אניית מלחמה בריטית והחיילים הבריטיים שעלו על סיפונה הפנו אותה לעבר חופי ארץ-ישראל. ב13- בפברואר הגיעה "סקאריה" לחיפה. הנשים והילדים שוחררו, בעוד הגברים הועברו למחנות המעצר בעתלית ובצריפין, שם היו עצורים שישה חדשים עד לשחרורם.

"המוסד לעלייה ב'"

הצלחת עליית "אף-על-פי" הגבירה את לחצם של חוגים רחבים על ראשי הסוכנות היהודית לפתוח בעלייה בלתי לגלית ולא להסתפק בחלוקת הסרטיפיקטים החוקיים, אולם הם נענו בשלילה. בעניין זה נאמר בספר תולדות ההגנה: 

ההנהגה המדינית של התנועה הציונית לא נטתה בימים ההם להעלאת עניין ההעפלה על הפרק. היו אלה ימי התחדשות המרד הערבי, ימי שיתוף פעולה הדוק ביותר של הסוכנות היהודית עם השלטונות הבריטיים במאבקם עם הערבים. רבים האמינו כי בעקבות דו"ח ועדת-פיל תקום מדינה יהודית תוך זמן קצר ביותר, ולא רצו להכביד על הסיכויים המדיניים על-ידי הרעת יחסים עם השלטונות.


(ספר תולדות ההגנה, כרך ב, עמ' 1038)

למרות המדיניות של ההנהלה, הגיעו ארצה מספר ספינות שאורגנו גם על-ידי פעילי ההגנה ללא אישור המוסדות הלאומיים. 
בכאב ובמרירות, מספר לוי שוארץ XE "שוארץ"  [ממארגני העלייה הבלתי חוקית] ברשימותיו על "שתי ממשלות שנשארו עוינות לנו - הלא הן שתי הממשלות בארצנו (הממשלה הבריטית והנהלת הסוכנות היהודית). "הדרישות מהארץ: 'תפסיקו!' - כותב הוא - הן הן שעיכבו במידה גדולה את פעולתנו והחמצנו את הזמן היקר לנו. חודשי הקיץ עברו, גם ספטמבר ואוקטובר, היפים והנוחים לפעולתנו, באין עבודה".


(ספר תולדות ההגנה, כרך ב, עמ' 1040)

רק בסוף 1938, לאחר שממשלת בריטניה הסתלקה מתוכנית הקמת מדינה יהודית בחלק מארץ-ישראל לפי המלצות ועדת פיל (ראה בפרק "הבלגה ותגובה") ותמיכתה הגלויה בתנועה הערבית, חל שינוי בהשקפותיהם של ראשי התנועה הציונית לגבי העלייה הבלתי לגלית. הוקם "המוסד לעלייה ב'" שהחל בהקמת רשת ענפה באירופה לארגון ההעפלה. עד תחילת מלחמת-העולם השנייה, הגיעו ארצה בעלייה בלתי חוקית כ24- אלף איש ואישה. מתוכם כ18,000- עולים הגיעו באמצעות הרוויזיוניסטים והאצ"ל, והיתר, כ6000- עולים, הביא "המוסד לעלייה ב'". יש לציין כי חלק מן הספינות אורגנו על-ידי אנשים פרטיים, שפעלו על בסיס מסחרי. לאחר מלחמת העולם השנייה נשא "המוסד לעלייה ב'" בעיקר העול של ההעפלה.

פרשת האנייה "פאטריה"

ב1- באוקטובר 1940 הפליגו מהנמל הרומני טולציה 3 אניות - "אטלנטיק", "מילוס" ו"פסיפיק" - כשעל סיפונן כ3500- מעפילים מגרמניה, מאוסטריה ומצ'כיה. בתחילת נובמבר הגיעו הספינות "פסיפיק" ו"מילוס" ראשונות לנמל חיפה, ו1800- נוסעיהן הועברו על-ידי הבריטים אל האנייה "פאטריה" בת 12,000 טון. ב20- בחודש הגיעה גם הספינה "אטלנטיק" ו100- מנוסעיה הועברו אף הם אל האנייה "פאטריה". בנוסף למעפילים, היו על האנייה גם 250 חיילים בריטיים בתפקידי שמירה. הממשלה הבריטית החליטה לנקוט צעד דרסטי כדי להפסיק את העלייה הבלתי לגלית, ולמחרת היום נתפרסמה הודעה רשמית, לפיה יגורשו כל המעפילים לאי מאוריציוס ובסוף המלחמה יוחלט מה יהיה גורלם. ראשי ההגנה החליטו שיש לפגוע באניית-הגירוש על מנת שלא תוכל להפליג לדרכה. בחיפה הוכן מוקש, שהוטמן בשקית בד והועבר אל תוך האנייה, שם נמסר לאחד מאנשי הקשר של ההגנה. ב25- בנובמבר 1940, בסביבות השעה תשע בבוקר, הופעל המוקש. הכוונה הייתה לגרום לחור קטן, שדרכו ייכנסו לתוך הספינה מים בזרם איטי, שיאפשר את פינוי הספינה מכל האנשים שהיו בה. אולם פיצוץ המוקש גרם לחור גדול ומים רבים פרצו בבת-אחת אל תחתית-האנייה. תוך 15 דקות שקעה האנייה על צידה ורק חלק קטן מדפנותיה הזדקר מעל המים. מאתיים וחמישים איש (200 יהודים ו50- לא יהודים, רובם חיילים בריטים שעלו על האנייה) מצאו את מותם כתוצאה מטביעת האנייה. היה זה מספר הקורבנות הגדול ביותר שנגרם כתוצאה מפעולה של ארגון כלשהו בתקופת השלטון הבריטי בארץ-ישראל. ניצולי "פאטריה" הושארו בסופו של דבר בארץ, אולם 1584 מעפילי "אטלנטיק" גורשו לאי מאוריציוס ורק כעבור חמש שנים, ב20- באוגוסט 1945, הוחזרו ארצה.

האונייה "סטרומה"

ב12- בדצמבר 1941 הפליגה מנמל קונסטנצה שברומניה האנייה "סטרומה" כשעל סיפונה 769 מעפילים. ספינה זו, שאורגנה ע"י הצ"ח והאצ"ל, הייתה האחרונה שיצאה את אירופה בזמן המלחמה. המטרה הייתה לנחות בטורקיה ושם לקבל רשיונות עלייה לארץ ישראל. בהגיע האנייה ליעדה, מנעו שלטונות טורקיה את הורדת המעפילים לחוף מחשש שהבריטים לא ייתנו להם רשיונות-עלייה וטורקיה תהפוך לארץ מקלט. למרות קריאות נואשות של רב-החובל שהספינה אינה יכולה להמשיך בדרכה, גירשו השלטונות הטורקיים, ב13- בפברואר 1942, את "סטרומה" אל הים-השחור. למחרת בבוקר נשמע קול נפץ אדיר והספינה ירדה למצולות ים. רק אחד מכל נוסעיה ניצל מטביעה והגיע ארצה בשלום.

גלילי: קריבושיין, 26

ז'בוטינסקי, 26

שוארץ, 28






















�





פאריטה


ב13- ביולי 1939 הפליגה מנמל קונסטנצה שברומניה הספינה "פאריטה" בת 1300 טון, כשעל סיפונה 850 עולים, רובם בית"רים מפולין ומרומניה. ארבעים יום שטה לאורך חופיו המזרחיים של הים התיכון עד שהגיעה, ב22- באוגוסט, אל מול ת"א. בחסות החשיכה הפעיל הקברניט את מלוא הקיטור והספינה נעצרה כחמישים מטר משפת-ימה של העיר העברית. אלפים מלאו את שפת-הים, ובעזרת סירות קטנות הורידו את העולים לחוף. 


























